Type 87 (panssarivaunu)

Type 87 AWSP (Automatic Western Self-Propelled) on japanilainen ilmatorjuntapanssarivaunu. Se esiteltiin ensimmäisen kerran vuonna 1987, josta vaunun nimikin juontuu. Se kehitettiin paikallisiin tarpeisiin korvaamaan amerikkalaisvalmisteinen M42 Duster. Vaunun pääaseet ovat kaksi 35 mm Oerlikon KDA -ilmatorjuntakanuunaa. Asejärjestelmän maalinosoitus toimii tutkaohjatusti. Tämän miehistöltään kolmijäsenisen ja 36 000 kg:n painoisen vaunutyypin valmistaja on Mitsubishi Heavy Industries.McNab: s. 235

Tämän ilmatorjuntapanssarivaunutyypin alustana toimii Type 74.Trewhitt: s. 92 Type 87 -vaunun esikuvana on ollut saksalainen Flakpanzer Gepard.

 Lähteet 
McNab, Chris: Military Vehicles - 300 of the world's most effective military vehicles, 2003, Lewis International Inc. & Amber Books Ltd. (englanniksi)  (s. 235)
Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo  (s. 92)

 Viitteet 

 Aiheesta muualla 

http://www.army-technology.com/projects/type-87-self-propelled-anti-aircraft-gun-spaag/ (Luettu 4.10.2013)
http://www.military-today.com/artillery/type_87_spaag.htm  (Luettu 5.10.2013)
Luokka:Japanin asevoimat
Luokka:Japanilaiset ilmatorjuntapanssarivaunut